Решение на Общия съд (пети състав) от 8 септември 2021 г. — Griesbeck/Парламент
(Дело T‑10/21)
„Институционално право — Правилник за изплащане на разноски и надбавки на членовете на Парламента — Надбавка за парламентарни сътрудници — Връщане на недължимо платени суми — Тежест на доказване — Право на защита — Грешка в преценката — Пропорционалност“
1.      Европейски парламент — Членове — Разноски и надбавки — Надбавки за парламентарни сътрудници — Контрол за използването на сумите за парламентарни сътрудници — Тежест на доказване
(член 33, параграф 1, второ изречение и член 68 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 40—42)
2.      Европейски парламент — Членове — Разноски и надбавки — Връщане на недължимо платени суми — Решение на генералния секретар на Парламента — Неприложимост на член 47 от Хартата на основните права по отношение на производството по приемане на решението
(член 47, втора алинея от Хартата на основните права на Европейския съюз; член 68 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 50)
3.      Европейски парламент — Членове — Разноски и надбавки — Надбавки за парламентарни сътрудници — Покриване на разходите, които не са свързани с изпълнението на функциите на член на Парламента — Изключване
(член 33, параграф 2 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 88)
4.      Европейски парламент — Членове — Разноски и надбавки — Връщане на недължимо платени суми — Сума за възстановяване — Липса на право на преценка на Парламента — Изтъкване от страна на съответния член на Парламента на нарушение на принципа на пропорционалност — Отхвърляне
(член 68, параграф 1 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 97—100)
Предмет
Искане на основание член 263 ДФЕС за отмяна на решението на Бюрото на Парламента от 5 октомври 2020 г., с което се потвърждава решението на квесторите от 21 април 2020 г. за отхвърляне на подадената по административен ред жалба против решението на генералния секретар на Парламента от 18 октомври 2019 г., с което се разпорежда жалбоподателката да върне недължимо платената ѝ сума от 111 872,18 EUR като надбавка за парламентарни сътрудници, както и на това решение на генералния секретар на Парламента и на съответното дебитно известие от 24 октомври 2019 г.
Диспозитив
1)
Отхвърля жалбата.
2)
Г‑жа Nathalie Griesbeck понася, наред с направените от нея съдебни разноски, и тези на Европейския парламент.